KLASA: 003-06/21-01/11

URBROJ: 2170-56-08-21-02

Rijeka, 26.04.2021.

Na temelju članka 127. Zakona o odgoju i obrazovanju u osnovnoj i srednjoj Školi (NN br., 87/08., 86/09., 92/10., 105/10., 90/11. 5/12., 16/12., 86/12., 126/12, 94/13., 136/14.,-RUSRH.,152/14., 7/17 i 68/18, 98/19, 64/20) i članka 85. Statuta Prirodoslovne i grafičke škole Rijeka, Školski odbor Prirodoslovne i grafičke škole Rijeka, na 2.sjednici održanoj 26. travnja 2021. donio je

**ODLUKU O RASPISIVANJU NATJEČAJA ZA IMENOVANJE RAVNATELJA/ICE PRIRODOSLOVNE I GRAFIČKE ŠKOLE RIJEKA**

1. Raspisuje se natječaj za imenovanje ravnatelja/ice Prirodoslovne i grafičke škole Rijeka.

2. Odluka je donijeta jednoglasno.

3. Natječaj će se objaviti u Narodnim novinama i na mrežnim stranicama Prirodoslovne i grafičke škole Rijeka najkasnije 30. 4. 2021. sa sljedećim sadržajem:

„Na temelju članka 127. Zakona o odgoju i obrazovanju u osnovnoj i srednjoj Školi (NN br., 87/08., 86/09., 92/10., 105/10., 90/11. 5/12., 16/12., 86/12., 126/12, 94/13., 136/14.,-RUSRH.,152/14., 7/17 i 68/18, 98/19, 64/20), članka 85. Statuta Prirodoslovne i grafičke škole Rijeka, Odluke Školskog odbora o raspisivanju natječaja za imenovanje ravnatelja/ice Prirodoslovne i grafičke škole Rijeka KLASA: 003-06/21-01/11, URBROJ: 2170-56-08-21-02 donijete na 2.sjednici održanoj 26.04.2021., Školski odbor Prirodoslovne i grafičke škole Rijeka, raspisuje

**NATJEČAJ  
  za imenovanje ravnatelja/ice Prirodoslovne i grafičke škole Rijeka**

Ravnatelj/ica školske ustanove mora ispunjavati sljedeće nužne uvjete:  
1. završen studij odgovarajuće vrste za rad na radnom mjestu nastavnika ili stručnoga suradnika u školskoj ustanovi u kojoj se imenuje za ravnatelja, a koji može biti:  
   a) sveučilišni diplomski studij ili  
   b) integrirani preddiplomski i diplomski sveučilišni studij ili  
   c) specijalistički diplomski stručni studij,  
   d) položen stručni ispit za učitelja, nastavnika ili stručnog suradnika, osim u slučaju iz  članka 157. stavaka 1. i 2. Zakona o odgoju i obrazovanju u osnovnoj i srednjoj školi,  
2. uvjete propisane člankom 106. Zakona o odgoju i obrazovanju u osnovnoj i srednjoj školi,  
3. najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Dodatne kompetencije su: poznavanje stranoga jezika, osnovne digitalne vještine i iskustvo rada na projektima.

Ravnatelj/ica se imenuje na pet (5) godina.

Kandidati za ravnatelja/icu dužni su priložiti sljedeće dokumente u izvorniku ili ovjerenoj preslici:  
- vlastoručno potpisanu pisanu prijavu za natječaj  
- životopis  
- diplomu, odnosno dokaz o stečenoj vrsti i razini obrazovanja  
- dokaz o državljanstvu   
- dokaz o radnom iskustvu - potvrdu ili elektronički zapis o podacima evidentiranim u bazi podataka HZMO-a (ne starije od dana raspisivanja natječaja)  
- dokaz o radnom iskustvu u školskim ili drugim ustanovama u sustavu obrazovanja ili u tijelima državne uprave nadležnim za obrazovanje - potvrda poslodavca o vrsti poslova i trajanju radnog odnosa  
- dokaz o položenom stručnom ispitu (ako je prema zakonskoj obvezi kandidat morao polagati stručni ispit) ili dokaz da je osoba oslobođena polaganja stručnog ispita sukladno članku 157. st. 1. i 2. Zakona o odgoju i obrazovanju u osnovnoj i srednjoj školi  
- dokaz o stjecanju pedagoško-psihološkog obrazovanja/pedagoških kompetencija (za kandidate koji su bili u obvezi stjecanja istoga sukladno Zakonu o odgoju i obrazovanju u osnovnoj i srednjoj školi)  
- dokaz da se protiv kandidata ne vodi kazneni postupak za kaznena djela sukladno članku 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja)  
- program rada za mandatno razdoblje.

Dokazi o ispunjavanju dodatnih kompetencija koje se vrednuju sukladno odredbama čl. 87 i 88 Statuta Prirodoslovne i grafičke škole Rijeka, ako ih kandidati imaju, dostavljaju se u izvorniku ili ovjerenoj preslici, a dokazuju se na sljedeći način:

1. Poznavanje stranoga jezika dokazuje se preslikom indeksa o završenom kolegiju stranoga jezika, diplomom, odnosno drugom ispravom o završenom studiju stranog jezika, uvjerenjem, odnosno potvrdom ili drugom ispravom škole stranih jezika, odnosno druge ovlaštene ustanove ili pravne osobe za edukaciju stranoga jezika o završenom stranom jeziku te razini, tj. stupnju poznavanja stranoga jezika.

2. Osnovne digitalne vještine dokazuju se potvrdom, odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informatike, o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informatike.

3. Iskustvo rada na projektima dokazuje se potvrdom, uvjerenjem ili drugom ispravom o radu na projektu.

Na natječaj se mogu javiti osobe oba spola.

Kandidati koji se pozivaju na pravo prednosti pri zapošljavanju na temelju posebnih propisa dužni su u prijavi na natječaj pozvati se na to pravo te priložiti svu potrebnu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidati koji se pozivaju na prednost pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (N.N. broj 121/17, 98/19), članku 48. Zakona o zaštiti vojnih i civilnih invalida rata (N.N.broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o o profesionalnoj rehabilitaciji i zapošljavanju osoba s invaliditetom (N.N. broj 157/13, 152/14, 32/20) dužni su u prijavi na natječaj pozvati se na to pravo i uz prijavu priložiti dokaze o ispunjavanju uvjeta iz natječaja te sve ostale dokaze kojima dokazuju prednost pri zapošljavanju prema posebnom zakonu, a imaju prednost u odnosu na ostale kandidate samo pod jednakim uvjetima.   
Pozivaju se kandidati koji ostvaruju pravo prednosti pri zapošljavanju prema odredbama članka 102. Zakona o hrvatskim braniteljima iz Domovinskog rata i članovima njihovih obitelji (NN 121/17) da dostave i dokaze iz članka 103. stavak 1. Zakona o hrvatskim braniteljima iz Domovinskog rata i članovima njihovih obitelji  koji su navedeni na internetskoj stranici Ministarstva hrvatskih branitelja: https://gov.hr/UserDocsImages/Moja%20uprava/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf

Rok za podnošenje prijava je **osam (8) dana od dana objave** natječaja u „Narodnim novinama“ i mrežnoj stranici škole [www.ss-prirodoslovna-graficka-ri.skole.hr](http://www.ss-prirodoslovna-graficka-ri.skole.hr) i [www.pgsri.hr](http://www.pgsri.hr)

Prijave na natječaj s potrebnom dokumentacijom potrebno je dostaviti u zatvorenoj omotnici osobno ili preporučenom poštom na adresu škole: **PRIRODOSLOVNA I GRAFIČKA ŠKOLA RIJEKA, Vukovarska 58, 51 000 Rijeka s naznakom „Za natječaj za imenovanje ravnatelja/ice - NE OTVARATI“**

Nepotpune i nepravovremene prijave neće se razmatrati.

Kandidati će biti pozvani na predstavljanje programa rada za mandatno razdoblje sukladno članku 127. Zakona o odgoju i obrazovanju u osnovnoj i srednjoj školi.

Prijavom na natječaj kandidat daje privolu Prirodoslovnoj i grafičkoj školi Rijeka da se njegovi osobni podaci prikupljaju, obrađuju, objavljuju i čuvaju u svrhu provođenja javnoga natječaja za imenovanje ravnatelja škole, u skladu s propisima kojima je propisana zaštita osobnih podataka.

O rezultatima natječaja kandidati će pisano biti obaviješteni u roku od 45 dana od isteka roka za podnošenje prijava.

Predsjednica Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_  
Ivana Marin-Garac, prof.

**Obrazloženje**

Predsjednica Školskog odbora Ivana Marin-Garac,prof. predlaže Školskom odboru da donese Odluku o raspisivanju natječaja za imenovanje ravnatelja/ice Prirodoslovne i grafičke škole Rijeka jer aktualnom ravnatelju mandat ističe 30. 6. 2021., a natječaj se treba objaviti, prema odredbama članka 85. stavka 2. Statuta škole, najkasnije 60 dana prije isteka mandata aktualnog ravnatelja. Sukladno odredbi članka 85. Statuta škole ravnatelj se imenuje na temelju natječaja koji raspisuje Školski odbor, a objavljuje se u Narodnim novinama i na mrežnim stranicama škole.

Slijedom navedenog postupa se kako je navedeno u izreci ove Odluke.

Predsjednica Školskog odbora  
Ivana Marin-Garac, prof.